《登州蓬莱阁观东海》
明代·赵鹤

蓬莱阁下晚凉开，倦客乘凉坐未回。
不住鸟声冲雨过，有时龙起带潮来。
愁云尚识田横岛，仙月还虚汉武台。
回首夕阳瀛海上，一尊怀古独徘徊。

作者简介：扬州府江都人，字叔鸣，号具区。弘治九年进士。授户部主事，历郎中，累官至金华知府，以忤刘瑾遭谪，终山东提学佥事。生平好学不倦，晚注诸经，考论历代史，正其谬误。诗耻凡语，爱谢灵运、孟郊及元刘因。有《金华正学编》、《书经会注》、《维扬郡乘》、《具区文集》、《金华文统》等。